**מריה תרזה מאוסטריה-אסטה, מלכת סרדיניה** (בגרמנית: **Maria Theresia von Österreich-Este**;‏ 1 בנובמבר 1773 – 29 במרץ 1832), הייתה בתו של הארכידוכס פרדיננד, דוכס ברייזגאו, ואשתו של ויטוריו אמנואלה הראשון, מלך סרדיניה.

ביוגרפיה
--------

מריה תרזה נולדה במילאנו ב-1 בנובמבר 1773, לפרדיננד, ארכידוכס אוסטריה, מושל מילאנו ובנה של מריה תרזה, ולמריה ביאטריצ'ה ד'אסטה, דוכסית מאסה, בתם של ארקולה השלישי ד'אסטה, דוכס מודנה ומריה תרזה צ'יבו-מאלספינה, דוכסית מאסה.

ב-25 באפריל 1789 התחתנה מריה תרזה עם ויטוריו אמנואלה, דוכס אאוסטה, ממנו היו לה 7 ילדים. מריה תרזה הייתה ביחסים טובים מאוד עם גיסתה מארי קלוטילד, נסיכת צרפת, אשתו חשוכת הילדים של קרלו אמנואלה, נסיך פיימונט.

בשנת 1802 ויתר גיסה קרלו אמנואלה הרביעי, מלך סרדיניה על הכתר, ומכיוון שלא היו לו ילדים, עלה בעלה ויטוריו אמנואלה הראשון, מלך סרדיניה לשלטון במקומו, אולם הם נאלצו לשהות בסרדיניה אליה ברחו מפני נפוליאון.

בשנת 1814, עם התמוטטות הקיסרות הנפוליאונית, שב בית סבויה לנחלותיו בפיימונטה ובסבויה, ואף נוספו להן נחלות שהיו שייכות לרפובליקת ג'נובה שחדלה מלהתקיים. הסדרים אלו אושרו על ידי קונגרס וינה. בתחילה התקבלה מריה תרזה בטורינו בהתלהבות, אך עד מהרה היא עוררה אי-נחת בקרב הציבור, והואשמה בכך שרצתה לערער ולבטל עד כמה שניתן את הרפורמות שיושמו במהלך הכיבוש הצרפתי, וכן שהיא מתייחסת לכל מי ששיתף פעולה עם הצרפתים בבוז.

בשנת 1821 פרצו התקוממויות בממלכה בדרישה ליותר חופש וליברליזם, ומשום כך ויתר בעלה ויטוריו אמנואלה על הכתר. מכיוון שהיו להם רק בנות ולא בנים, עלה אחיו קרלו פליצ'ה, מלך סרדיניה לשלטון במקומו. בתחילה ניסתה מריה תרזה להתמנות כעוצרת, אולם עד מהרה עברה להתגורר עם בעלה בניס. בשנת 1824 מת בעלה ויטוריו אמנואלה, אולם מריה תרזה לא הורשתה לחזור לטורינו עד לשנת 1831, וב-29 במרץ 1832 מתה מריה תרזה בז'נבה.

משפחתה
------

ב-25 באפריל 1789 התחתנה מריה תרזה עם ויטוריו אמנואלה הראשון, מלך סרדיניה, ממנו היו לה 7 ילדים:

* מריה ביאטריצ'ה (1792–1840).
* מריה אדליידה קלוטילדה (1794–1802).
* קרלו אמנואלה (1796–1799).
* בת (1800–1801).
* מריה תרזה פרננדה פליצ'יטס גאטנה (1803–1879).
* מריה אנה ריקרדה קרלוטה מרגריטה (1803–1884).
* מריה כריסטינה קרלוטה ג'וזפינה גאטנה (1812–1836).

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| לאופולד, דוכס לורן |   | אליזבת שארלוט, נסיכת אורליאן |   | קרל השישי, קיסר האימפריה הרומית הקדושה |   | אליזבת כריסטינה מבראונשווייג-וולפנביטל |   | פרנצ'סקו השלישי ד'אסטה, דוכס מודנה |   | שארלוט אגלא ד'אורליאן |   | אדראנו הראשון צ'יבו-מאלספינה, דוכס מאסה |   | ריצ'רדה גונזאגה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | פרנץ הראשון, קיסר האימפריה הרומית הקדושה |   |   |   |   |   | מריה תרזה, קיסרית אוסטריה |   |   |   |   |   | ארקולה השלישי ד'אסטה, דוכס מודנה |   |   |   |   |   | מריה תרזה צ'יבו-מאלספינה, דוכסית מאסה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | הארכידוכס פרדיננד, דוכס ברייזגאו |   |   |   |   |   |   |   |   |   |   |   |   |   | מריה ביאטריצ'ה ד'אסטה, דוכסית מאסה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **מריה תרזה מאוסטריה-אסטה, מלכת סרדיניה** |
|

קישורים חיצוניים
----------------

ויקישיתוף מדיה וקבצים בנושא **מריה תרזה מאוסטריה-אסטה, מלכת סרדיניה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 137353421
* ICCU: BCTV010189
* ISNI: 0000 0000 4522 9053
* LCCN: n2003045173
* VIAF: 4306781
* WorldCat: lccn-n2003045173

 |